PLEC DE PRESCRIPCIONS TÈCNIQUES PER LA CONTRACTACIÓ DEL SERVEI DE RECOLLIDA I GESTIÓ DE PAPER DE L’EDIFICI DE LA PLATAFORMA DE SERVEIS FREDERICA MONTSENY DE L’ORGANISME AUTÒNOM MUNICIPAL D’ASSISTÈNCIA INTEGRAL SOCIAL I SANITÀRIA DE VILANOVA I LA GELTRÚ

Identificació de l’expedient
Núm.Exp. 112/2023/eAISSA


1. Objecte

L’objecte d’aquest contracte és la prestació del Servei de recollida selectiva, transport i destrucció de paper a l'edifici de la Plataforma de Serveis Frederica Montseny, situada al carrer Sant Josep, 16-22 de Vilanova i la Geltrú amb una durada d’un any d’acord amb les característiques determinades al plec de prescripcions tècniques particulars (PPTP)

2. Característiques del treball a realitzar

El servei comprèn:

· El subministrament de 5 contenidors confidencials metàl·lics de 240 litres amb clau i 3 contenidors de cartró.

· Recollida mensual del continguts dels contenidors de cartró i dels contenidors metàl·lics i  reposició dels contenidors confidencials. El lloc de recollida serà a la recepció de l’edifici de La Plataforma de Serveis Frederica Montseny.

· Preavisar a l’OAM AISSA amb l’antelació suficient per a que el personal de l’edifici traslladi els contenidors a la recepció.

· Lliurament del corresponent albarà per cada servei realitzat de recollida, així com de la resta de documentació preceptiva d’acord amb la normativa vigent.

· La gestió de les fraccions recollides selectives de residus a través d’empreses valoritzadores de residus autoritzades, d’acord amb la normativa ambiental vigent.

· La garantia de confidencialitat de la informació des del moment de la recollida fins a la destrucció.

· La destrucció es farà segons el procés que s’indica:

· La documentació en paper recollida es considerarà en la seva totalitat com a confidencial, i serà destruïda per mitjà d’una màquina trituradora segons normativa DIN 66399, garantint una destrucció amb protecció de classe 2 i nivell de seguretat P-4.
· El transport fins al lloc on es dugui a terme la destrucció ha de garantir que durant el trasllat no es produeixin sostraccions, pèrdues ni filtracions d’informació. Totes les operacions de recollida, càrrega i descàrrega dels documents o contenidors, així com la conducció dels vehicles que els transporten, han de ser realitzades per personal autoritzat i identificat. Dites operacions garantiran que el personal autoritzat per l’empresa no tingui contacte físic ni visual amb la documentació.

· La certificació de la destrucció de la documentació existent als contenidors metàl·lics confidencials en les quals constarà com a mínim el número de contenidor, el moment i la forma de destrucció que no podrà ser superior a tres dies després de la recollida.

· L’empresa adjudicatària realitzarà les recollides en horari laboral a l’edifici de La Plataforma.

Es descriu com a particularitat excepcional que l’empresa adjudicatària recollirà i gestionarà els cartutxos de tòner de l’edifici, també situats a la recepció de les instal·lacions des de l’adjudicació del contracte fins al mes de febrer de 2024, data a partir de la qual no haurà de realitzar aquest servei i a les possibles pròrrogues tampoc. A partir d’aquesta data únicament es gestionarà el residu consistent en paper.

